钦定古今图书集成/明伦汇编/官常典/第721卷 > 杨涤
## 钦定古今图书集成/明伦汇编/官常典/第721卷 > 杨涤

按《十国春秋》：涤，楚王希广将也。涤为小门使，于军中
素无显名。朗兵攻长沙急，涤与步军指挥使吴宏二
人相谓曰：“以死报国，正其时矣。”各引兵出战。宏出清
泰门掠陈，不利，涤乃执大斧出长乐，大呼索战曰：“杀
来此尔我毕命日也。”自辰至午，凡往复数十围，朗兵
小却，涤方鼓勇进兵，而许可琼有异心，按军不救。顷
之，涤士卒饥罢，退就蓐食，可琼举军投款。未几，而长
沙陷矣。将吏共诣恭孝王谒贺宏战，血溅染盈袖，直
入见恭孝王曰：“不幸为许可琼所误，今日死不愧先
王矣！”会彭师嵩亦请死王前，恭孝王叹曰：“皆铁石人
也！”贷不死。涤竟以抗师为朗人脔食。左右莫不痛之。